kardosdrur/scandi-wiki huggingface dataset:
Val di Noto

Val di Noto er et område på den sydøstlige del af Sicilien. Ordet "val" betyder ikke som normalt på italiensk dal, men er en gammel administrativ enhed på Sicilien. Området blev i 1693 ramt af et kraftigt jordskælv, der ødelagde flere af områdets byer. Området var imidlertid rigt, og i de følgende år blev byerne genopbygget i senbarokstil. På dette tidspunkt var barokken ved at gå af mode i resten af Europa, og byerne i Val di Noto er derfor et enestående eksempel på den sene barokarkitektur. Val di Noto blev derfor i 2002 optaget på UNESCOs verdensarvsliste. Følgende otte byer i Val di Noto er omfattet af verdensarvslisten:

 Caltagirone
 Militello in Val di Catania,
 Catania
 Modica
 Noto
 Palazzolo Acreide
 Ragusa
 Scicli

Verdensarv fra 2002
Verdensarvsområder i Italien
Sicilien
Stiftelsen for industriell og teknisk forskning

Stiftelsen for industriell og teknisk forskning (SINTEF) er et norsk forskningsinstitut, stiftet i 1950, som udfører undersøgelser og andre tjenester indenfor teknologi, naturvidenskab, medicin og samfundsforhold.

SINTEFs hoveddomicil ligger i Trondhjem i Norge, med kontorer i Oslo, Bergen, Stavanger og Ålesund samt i Houston, Texas, USA, Skopje i Makedonien, Warzawa, Krakow i Polen og et laboratorium i Hirtshals, Danmark.

I organisationen er der anno 2006 ansat ca. 1.900 medarbejdere.

Ekstern henvisning 
 SINTEFS hjemmeside

Organisationer fra Norge
Etableret i 1950
Ligusterhumor

Ligusterhumor er et begreb, der dækker over en bestemt genre indefor humorens univers. Det er den platte og enormt letkøbte humor, ofte på grænsen til at være helt og aldeles banal. Der leges med ordspil, og der kan ofte være seksuelle undertoner i denne form for humor. Begrebet kaldes blandt andet også for "far-humor". Alt i alt er det betegnelsen for "slå sig på låret"-humor.

Eksempler 

Hvis man sidder på en restaurant og venter på sin mad kan det lyde -"Mon de skal ud og skyde kalven først???" 
Det samme med vinen på baren -"Skal de mon ud og plukke druerne først???"
Udover det kan ligusterhumoren også være snakken over hækken som -"Det sagde hun også i går"

Humor
Psyched Up Janis

Psyched Up Janis var et dansk rock-band stiftet af Sune Rose Wagner, nu medlem af The Raveonettes. Den 3. februar 2014 blev det annonceret at de vil spille på Roskilde Festival 2014.

Historie 
I 1989 i Sønderborg spillede Sune Wagner og Jakob Jørgensen deres første livekoncert under bandnavnet Western Front. 1992 var året, hvor de indspillede deres første demobånd med titlen I Never Change. Et demobånd med en mere funket stil end senere karakteriserede bandet. Samme år flyttede de to til København. Martin Bjerregaard blev bandets nye trommeslager, og sammen drog de til Sverige for at indspille den selvfinansierede ep I Died In My Teens. Sangen af samme navn blev kåret som "Single Of The Week" i bladet Kerrang!. Psyched Up Janis indspillede debutalbummet Swell i Wales med Craig Leon bag producerknapperne.

I 1995 tegnede bandet kontrakt med det engelske pladeselskab This Way Up/Universal. Året efter flyttede de til England for at prøve lykken, dog uden det helt store held. Psyched Up Janis åbnede Roskilde Festivals Orange Scene i 1996. Med på scenen var en lånt trommeslager fra bandet Killing Joke, som sprang til, da Martin netop havde forladt bandet. I 1996 indspilledes Beats Me i England, og albummet blev mixet i de berømte Abbey Road-studier. Jesper Reginal fra Thau blev den nye mand bag trommerne både på pladen og på scenen.

I 1998 tog Psyched Up Janis på Danmarksturné med albummet Enter The Super Peppermint Lounge. Wagner spillede selv trommer på albummet; dette skete i en gammel stald. Med på turnéen havde de en anden Sønderborg-kending, MC Clemens, som opvarmning. 1998 var også året, hvor bandet flyttede til USA, og i 1999 udgav de det akustiske livealbum The Quiet Album optaget på spillestedet Rytmeposten i Odense og spillede deres sidste koncert sammen. Dette skete i et tæt pakket Grønt Telt på Roskilde Festival. En stak gamle demoer blev samme år udgivet under navnet Hi-Fi Low Life.

Jakob Jørgensen dannede senere bandet Knallert, Martin Bjerregaard tog på turne og indspillede med det australske punk-band The Saints og blev senere medlem af Racetrack Babies, med hvem han turnerede og indspillede pladen The End... Sune har siden spillet i surf-orkestret Tremelo Beer Gut og lejlighedsvis med Sort Sol. I 2002 præsenterede han sit nye band The Raveonettes med Sharin Foo (vokal, bas) som den anden frontfigur. Bandet skiftede flere gange navn til bl.a. "The Girl On Death Row" og "The Shades" før valget faldt på The Raveonettes.

Den 1. august 2019 blev det annonceret, at Psyched up Janis gendannes til to koncerter i efteråret 2019.

Kilder

Rockgrupper fra Danmark
Musikgrupper fra 1989
Datateknologi

Datateknologi er en 5-årig uddannelse, som foregik på Det Tekniske Fakultet ved Syddansk Universitet i Odense.
Den er nu blevet omdøbt til Robotteknologi, for at øge fokus på robotter.

Uddannelsen handler om alle sider af computerteknologien. For eksempel med at designe elektroniske kredsløb til at styre fx robotter samt at programmere den software, der styrer elektronikken.

Man kan vælge at nøjes med en 3-årig bachelorgrad, eller man kan tage 2 år mere til en kandidatgrad på en af de linjer der tilbydes ved Mærsk Mc-Kinney Møller Instituttet i Odense.

Eksterne henvisninger 
Om datateknologiuddannelsen 

Videregående uddannelser i Danmark
1 eurocent

1¢ eller 1 eurocent er den mindste euromønt i omløb og svarer til 0,01€ (euro). Som alle andre euromønter har den på den ene side et nationalt motiv og på den anden et fælles motiv.

Mønten har en diameter på 16,25mm, er 1,67mm tyk og vejer 2,30 gram. Møntens kant er glat. Den består af kobberbelagt stål.

Forhenværende sider

Mønter før tilføjelse 
Ifølge en ny lov skal alle eurolandene skrive deres navn eller forkortelsen af deres navn på alle deres euromønters nationale side. Men landene bestemmer selv, hvornår de vil tilføje denne ændring. Finland var første land til at gøre dette med tilføjelsen af (FI). Her vises billeder af mønterne før denne ændring.

Fremtidige nationale sider

Finland og Holland 
I Finland og Holland bruges denne mønt kun sjældent, og man afrunder til de nærmeste 5 cent (sammenligneligt med dansk øreafrunding). Dog er de to lande bundet til at trykke 1 cent mønter, dette gøres derfor kun til samlesæt.

Eksterne henvisninger 

 Den Europæiske Centralbank: 1 cent 

Euromønter
Al Qadisiyah

Al Qadisiyah () er en irakisk provins, beliggende i det centrale Irak med  indbyggere.  Det administrative hovedsæde i provinsen er byen Al Diwaniyah med  indbyggere. 

Før 1976 var provinsen en del af Provinsen Diwaniya, der omfattede provinserne Al Muthanna, Najaf og Al Qadisiyah.

Referencer

Eksterne henvisninger 

Provinser i Irak
Wilhelm af Champeaux

Wilhelm af Champeaux eller Guillaume de Champeaux eller Guglielmus de Campellis (1070 i Champeaux, Frankrig; – 1121 i Châlons-en-Champagne) var en fransk biskop og filosof.

Wilhelm var elev af Manegold af Lautenbach og Roscelinus. Han underviste ved Notre Dames katedralskole i Paris og blandt hans elever var Peter Abelard. Efter at have været ærkediakon og skolens leder trak han sig tilbage til Saint-Victor abbedi ved Paris hvor han underviste i retorik, logik og teologi. Klosteret blomstrede under hans ledelse og orienterede sig i retning af mystik. 1113 blev han biskop i Châlons-sur-Marne og kæmpede for cølibat og kirkelig investitur. Han kendte Bernhard af Clairvaux skulle været død som cistercienser.

Universaliestriden
Wilhelm var aktiv i universaliestriden i den tidlige skolastik. Af hans værker er der blot nogle teologiske overleveret ufuldstændigt; hans filosofiske anskuelser kendes kun gennem hans modstandere – og deriblandt især hans elev Peter Abelard; han ansås i universaliestriden for at være realist der holdt universalierne for reelle substanser: da man tilordnede accidenser til hver substans, måtte individualitet fremgå af de forskellige accidenser. 
Universalet blev tilbageført på en eneste, identisk substans – en indifferens med hensyn til universalierne, og denne Wilhelms "indifferensteori" havde virkninger flere generationer frem.

Noter

Se også 
 Striden om almenbegreberne – Type/ting-distinktionen – Skolastik – Filosofi i middelalderen

Eksterne henvisninger 
 Opslag om William af Champeaux hos Stanford.edu, med litteraturhenvisninger 
 Om klosteret Saint-Victor ved Paris 

Romerskkatolske kirke
Biskopper fra Frankrig
Teologer fra Frankrig
Filosoffer fra Frankrig
Teologer fra middelalderen
Filosoffer fra middelalderen
Franskmænd fra middelalderen
Alfa Romeo Alfetta

Alfa Romeo Alfetta findes ud over den oprindelige racerbil fra 1950'erne, som en baghjuls trukket sport sedan og coupé. Disse biler (opkaldt efter den fabelagtige racerbil Alfetta 158) blev introduceret på markedet i 1972 og produktionen fortsatte frem til foråret 1985 af Alfa Romeo i Milano, Italien. 

Med Alfetta'en introducerede Alfa Romeo et nyt koncept for personbiler. Motor foran og kombineret kobling, gearkasse og skive bremser placeret mellem baghjulene. Dette muliggjorde at balancen i bilen var stortset 50/50 (små forskelle afhængig af motor størrelse). Bilens design var banebrydene for sin tid og efter datidens standard havde den pæne aerodynamik. Det var en bil (som de tidligere Berlina'er) med kraftige motorer og pæne præstationer, Der blev solgt over 400.000 biler indtil den gik ud af produktion i 1985. Alfetta'en led som mange af de andre Alfa'er fra 1970'erne af problemer med tæring, dog ikke i helt samme grad som de modeller der går under modelbetegnelsen "Sud". 

Biler introduceret i 1972
Alfetta
Biler fra 1970'erne
Biler fra 1980'erne
Baghjulstrukne biler
Store mellemklassebiler
Biler designet af Bertone
Forman (North Dakota)

Forman er en amerikansk by og administrativt centrum for det amerikanske county Sargent County i staten North Dakota. I 2000 havde byen et indbyggertal på 506.

Ekstern henvisning 
 Formans hjemmeside (engelsk) 

Byer i North Dakota
Nyhedsministeriet

Nyhedsministeriet var først navnet på et nyheds- og aktualitetsprogram, først på den tidligere TV 2 Radio, og fra  2009 på et satirisk underholdningsprogram  på tv-kanalen TV 2. 
 Nyhedsministeriet (radioprogram)
Nyhedsministeriet (tv-program)
Ove Paulsen

Ove Vilhelm Paulsen (22. marts 1874 i Aarhus – 29. april 1947 i Gentofte) var en dansk botaniker. Han studerede botanik ved Københavns Universitet hos professor Eugen Warming. Han tog magisterkonferens 1897 og blev Dr.Phil. i 1911 på en afhandling om vegetation og flora i Centralasien. Han var kurator ved Københavns Universitets Botaniske Museum fra 1905 to 1920, hvor han blev lektor i botanik ved Den Farmaceutiske Læreanstalt. Denne stilling bestred han til sin pensionering i 1947. Han studerede blandt andet Danmarks flora, planktonet i Nordatlanten and floraen i Centralasien.

Standard-auktorbetegnelse for arter beskrevet af Ove Paulsen: Paulsen

Udvalgte videnskabelige værker af Ove Paulsen
Paulsen, Ove (1912) Studies on the vegetation of the Transcaspian lowlands. Second Danish Pamir-expedition 1898-1899. Copenhagen, Gyldendal.
Full text at University of California Libraries

Børgesen, F. & Paulsen, O. (1898) Om Vegetationen paa de dansk-vestindiske Øer. København: Nordisk Forlag. 114 s.

Ostenfeld, C.H. & Ove Paulsen (1910-1911) Marine plankton from the East-Greenland Sea (W. of 6° W. Long, and N. of 73° 30’ N. Lat.): collected by the "Danmark-Expedition" 1906-1908 (Danmark-ekspeditionen til Grønlands Nordøstkyst 1906-1908, under ledelse af L. Mylius-Erichsen, Bd. 3). Meddelelser om Grønland bd. 43 (11).
 I : List of diatoms and flagellates / by C.H. Ostenfeld. 1910
 II : Protozoa / by C.H. Ostenfeld. 1910
 III : Peridiniales / by Ove Paulsen. 1910
 IV : General remarks on the microplankton / by C.H. Ostenfeld and Ove Paulsen. 1911

Om Ove Paulsen
 Steemann Nielsen, E. (1949) Nekrolog i Journal Pour le Conseil International d'Exploration de la Mer Vol. 16 (1): 14-15.
 Jessen, Knud (1947) Ove Vilhelm Paulsen 22. marts 1874 – 29. april 1947. Botanisk Tidsskrift vol. 48.

Eksterne henvisninger 
 

Botanikere fra Danmark
Medlemmer af Videnskabernes Selskab
Faglitterære forfattere fra Danmark
Personer i Kraks Blå Bog (afdøde)
Museumsfolk fra Danmark
Ove
Personer i Dansk Biografisk Leksikon
Personer fra Aarhus
Danskere i 1800-tallet
Danskere i 1900-tallet
Ansatte ved Danmarks Farmaceutiske Universitet
Dansksprogede forfattere fra Danmark
Alumni fra Københavns Universitet
Kuma og Panda

Kuma er en fiktiv japansk bjørn fra videospil-serien, Tekken. En hun  blev introduceret i Tekken 3

Historie
Tekken 1:
Kuma er Heihachi Mishimas kæledyr, opdrættet til at dræbe Paul Phoenix. Kuma er dog ikke succesfuld i dette.

Tekken 2:
Kuma forsøger endnu engang at sætte en stopper for Paul Phoenix, denne gang efter intens træning under Heihachi, men igen mislykkes Kuma.

Kuma Jr. 

Kuma Jr. er Kumas søn.

Historie
Tekken 3: 
19 år senere har Kuma droppet at stoppe Paul Phoenix, da han forelsker sig i Panda. Panda er dog ikke interesseret. 

Tekken 4:
Kuma er igen opsat på at stoppe Paul Phoenix, og ser muligheden da den hører om The King of Iron Fist Tournament 4. 

Figurer fra Tekken
Yoann Gourcuff

Yoann Gourcuff (født 11. juli 1986) er en fransk fodboldspiller som spiller for Rennes. Tidligere har han spillet for Girondins Bordeaux, og var en af de afgørende kræfter på det Bordeaux-hold der i 2009 vandt det franske mesterskab. Han blev i 2009 kåret til årets spiller i Frankrig.

Klubkarriere 
Gourcuff blev født i Ploemeur, Morbihan, Bretagne. Efter at have startet ud med at spille for FC Lorient (hvor hans far, Christian Gourcuff, er manager) i en tidlig alder, skrev Gourcuff under på en ungdomskontrakt med Rennes i 2001, efterfulgt af en professionel kontrakt to år senere.

Efter kun 9 optrædener i 2003-04 sæsonen, blev de efterfølgende sæsoner meget bedre, eftersom han scorede 6 mål i 2005-06 sæsonen og det hjalp med til at Rennes sluttede på en syvende plads og en plads i Intertoto Cup 2006.

Han er blev kædet sammen med mange store europæiske klubber såsom Ajax Amsterdam, Valencia CF og Arsenal FC, men i slutningen af 2006 sæsonen, skrev han kontrakt med AC Milan hvor hans kontrakt løber til 2010-11 sæsonen.

Han startede sin Milan karriere ved at score et mål og var en af de bedste i en Champions League kamp mod AEK Athen men fik aldrig tilkæmpet sig en plads blandt de startende elleve.

I 2008-09 sæsonen blev Gourcuff lejet ud til franske Bordeaux, hvor han direkte ved ankomsten slog sit navn fast som et af det franske holds absolutte stjerner. I hans første sæson scorede Gourcuff 12 mål og lagde op til yderligere 8. Dette kulminerede i et fransk mesterskab for Bordeaux og titler for både bedste spiller og bedste mål i sæsonen 2008-09 i Frankrig.

Den 28. maj 2009 accepterede Gourcuff en 4-årig kontrakt fra Bordeaux, der sendte Gourcuff permanent til klubben i en handel omkring €15 millioner værd. Han var i den følgende sæson med til at kvalificere Bordeaux til kvartfinalerne i Champions League, men skiftede i sommeren 2010 til ærkerivalerne Olympique Lyon.

International karriere 
Gourcuff var en del af det franske hold, der vandt European Under-19 Football Championship i 2005. Den 20. august 2008 gjorde han debut for Frankrigs A-landshold da han blev skiftet ind i en venskabskamp mod Sverige og scorede sit første mål i en VM-kvalifikations-kamp mod Rumænien.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2010
Fodboldspillere fra Stade Rennais FC
Fodboldspillere fra AC Milan
Fodboldspillere fra Girondins Bordeaux
Fodboldspillere fra Olympique Lyon
Peter Nymann Mikkelsen

Peter Nymann Mikkelsen (født 22. august 1982) er en dansk tidligere fodboldspiller, der spillede højre kant, men kunne også spille i venstre side.

Karriere 
Peter Nymann Mikkelsen var en meget hurtig fodboldspiller, han kunne bruges i flere positioner på midtbanen og i forsvaret. Nymann har tidligere spillet i B93, SønderjyskE, Odense Boldklub, Esbjerg fB, svenske Djurgårdens IF, FC Vestsjælland og AC Horsens.

I 2009 scorede Nymann i sin hjemmedebut på Blue Water Arena to mål mod Brøndby IF og Esbjerg vandt kampen 2-1.

FC Vestsjælland 
Peter Nymann skiftede til FC Vestsjælland den 1. januar 2014 på en toårig kontrakt.

Den 22. februar 2014 fik Peter Nymann sin debut for FC Vestsjælland i Superligaen, da han startede inde og spillede alle 90 minutter i et 0-4-nederlag hjemme til SønderjyskE. Han scorede sit første mål for FC Vestsjælland i Superligaen den 15. marts 2014.

AC Horsens 
Efter kontraktudløb med FC Vestsjælland og klubbens konkurs skiftede Peter Nymann til AC Horsens den 16. januar 2016, hvor han skrev under på en halvårig kontrakt gældende frem til 30. juni 2016. Kontrakten blev i maj 2016 forlænget frem til sommeren 2018.

Referencer

Eksterne henvisninger 

Fodboldspillere fra Danmark
Fodboldspillere fra Odense Boldklub
Fodboldspillere fra SønderjyskE
Fodboldspillere fra B.93
Fodboldspillere fra Esbjerg fB
Fodboldspillere fra FC Vestsjælland
Fodboldspillere fra AC Horsens
Personer fra København
Assassin's Creed

Assassin's Creed er et videospil udviklet af Ubisoft Montreal Studios. Spillet blev lanceret verden over i november måned 2007 til Xbox 360 og PlayStation 3, og udgivet til pc i begyndelsen af 2008.

Handling 
Assassin's Creed er et tredjepersons action/adventure-spil, hvor man styrer en snigmorder ved navn "Altaïr Ibn-La'Ahad" (الطائر på arabisk; Altaïr (betyder "Den flyvende, Søn af Ingen") som styres rundt i fire arabiske byer, Masyaf, Damaskus, Acre og Jerusalem, under Tempelridderordenens 3. korstog i 1191. Hovedpersonen Altaïr er medlem af "Broderskabet" omtalt som "The Creed" i spillet. Broderskabet er baseret på den dygtige historiske snigmordergruppe Assasinerne. Broderskabet har som mål at stoppe Tempelridderordenens forsøg på at erobre "Det Hellige Land" (landet, spillet foregår i) og at stoppe dem fra at få fat på et magtfuldt artefakt (Apple of Eden) fra den første civilisation (en meget mere avanceret tid) samt at udrydde Broderskabet. Altaïr bryder visse regler i Broderskabet, og må derfor udføre missioner for at genvinde sin rang og sine våben i Broderskabet. Al-Mualim (betyder "Læreren" på arabisk) giver Altaïr informationer om ni personer, der skal myrdes. Det er ni personer, der på deres vis udnytter deres penge og magt i de tre byer. For at kunne myrde hver person må Altaïr først få overblik over byen fra visse udsigtsposter, for derefter at kunne opsnuse information om sit mål. Informationen indsamler han gennem metoder som at smuglytte, stjæle på lommetyvs-manér, forfølge og derefter torturere personer indtil de kommer med information, eller ved at få information fra en informant i bytte for at klare andre opgaver.

Spillet er i den særlige Free Roam stil, hvor hovedpersonen kan bevæge sig frit i byerne som det passer ham. Han kan kravle op på stort set alle bygninger, som er meget inspirerede af historiske kilder ifølge udviklerne. Alt hvad man kan se, som stikker frem mere end 2 tommer (ca. 4 cm), kan anvendes på en eller anden måde, til at klatre, holde fast i eller gå på. Altaïr har, ligesom de andre snigmordere i Broderskabet, fået skåret venstre ringefinger af for at gøre plads til en særlig daggert (kaldet "Hidden Blade"), der springer frem ved at sætte en ring- på lillefingeren. Dette våben er ideelt til at dræbe en fjende, uden at nogen opdager noget. Han har også et sværd, en traditionel arabisk kniv, samt kasteknive (det eneste afstandsvåben).

Udvikling 
Spillet blev første gang vist frem til E3 i 2006 og har helt op til udgivelsen haft megen mediedækning. Spillets producer er Jade Raymond.

Referencer

Eksterne henvisninger 

 Assassin's Creed UK hjemmeside
 Assassin's Creed US hjemmeside
 

 
Computerspil fra 2007
Ubisoft-spil
PlayStation 3-spil
Xbox 360-spil
Windows-spil
Han-Pashi Kulajev

Han-Pashi Kulajev (også kaldet Khampash, Khan-Pasha) var en tjetjensk terrorist og del af gruppen der udførte terrorangrebet mod en skole i Beslan – en by i Nordossetien i det sydlige Rusland – hvor 334 civile blev dræbt, herunder 186 børn. Han-Pashi Kulajev blev selv dræbt af russiske sikkerhedsstyrker under den afsluttende storm på skolen. Hans bror Nurpasji Kulajev deltog også i angrebet og blev som den eneste terrorist taget levende.

Kulajev havde været arresteret i august 2001 for at tilhøre en tjetjensk oprørsgruppe under ledelse af Rabbani Khalilov. Men den 16. december 2001 blev han løsladt efter han var blevet klassificeret som invalid efter at have mistet den ene arm under uklare omstændigheder. Under terrorangrebet i Beslan blev det observeret at han affyrede raketstyr mod de russiske styrker.

Personer fra Tjetjenien
Gidseltagere fra terrorangrebet i Beslan
Tjek fødselsår
Botanisk Tidsskrift

Botanisk Tidsskrift var et dansk blandet videnskabeligt og amatørtidsskrift om botanik, udgivet i København af Dansk Botanisk Forening. Botanisk Tidsskrift blev udgivet fra 1866 til 1980 da det blev lagt sammen med Botaniska Notiser, Friesia og Norwegian Journal of Botany til det fællesnordiske rent videnskabelige tidsskrift Nordic Journal of Botany.

Parallelt med Botanisk Tidsskrift udgav Dansk Botanisk Forening monografiserien Dansk Botanisk Arkiv.

Botanisk Tidsskrift indeholdt artikler på dansk, tysk, engelsk og fransk.

Alle numre af Dansk Botanisk Tidsskrift kan downloades via BHL-europe og europeana

Se også 
 Urt – populærvidenskabeligt tidsskrift

Ekstern henvisning 

Botanik
Tidsskrifter fra Danmark
Etableret i 1866
Ophørt i 1980
Botaniska Notiser

Botaniska Notiser var et svensk videnskabeligt tidsskrift om botanik, udgivet i Lund af Societate botanica Lundensi eller Lunds Botaniska Förening. Tidsskriftet udkom fra 1839 til 1980, da det blev lagt sammen med Botanisk Tidsskrift, Friesia og Norwegian Journal of Botany til det fællesnordiske rent videnskabelige tidsskrift Nordic Journal of Botany.

En parallel monografiserie blev udgivet under navnet Botaniska Notiser Supplement (1947-1954). Den blev i 1980 lagt sammen med Dansk Botanisk Arkiv under navnet Opera Botanica, som siden da har været monografiserie for Nordic Journal of Botany.

Botanik
Tidsskrifter fra Sverige
Dansk Botanisk Arkiv

Dansk Botanisk Arkiv var et dansk blandet videnskabeligt tidsskrift eller monografiserie omhandlende botanik, udgivet af Dansk Botanisk Forening fra 1913 til 1980. Det indeholdt artikler på dansk, tysk, engelsk og fransk.

I 1980 blev det lagt sammen med Botaniska Notiser Supplement under navnet Opera Botanica, som siden da har været monografiserie for Nordic Journal of Botany.

Botanik
Botanisk Arkiv
The Boondock Saints

The Boondock Saints er en canadisk/amerikansk kultfilm fra 1999, skrevet og instrueret af Troy Duffy. I hovedrollerne ses Willem Dafoe, Sean Patrick Flanery og Norman Reedus.

Filmen handler om brødrene Connor (Flanery) og Murphy McManus (Reedus). De bliver en slags retfærdighedens hævnere, efter at de har slået to medlemmer af den russiske mafia ihjel i selvforsvar. De får en åbenbaring og tager loven i egen hånd for at bekæmpe den russiske mafia i Boston. De får hjælp af deres ven David Della Rocco, der spilles af David Della Rocco. Igennem det meste af filmen er FBI-agent Paul Smecker (Dafoe) involveret i sagen. Han har et ambivalent forhold til de ulovligheder, brødrene og Rocco begår.

Efterfølger 
Efterfølgeren hedder All Saints Day. Den havde premiere 30. oktober 2009 efter flere forsinkelser.

I et interview fra 2009 inden premieren talte instruktøren Duffy og Billy Connolly om, at det var muligt, at det kom en tredje film i serien ved navn Boondock Saints III: Saints Preserve Us. Duffy ville dog først lave nogle flere af sine egne film. I et interview d. 14. september 2012 udtalte Reedus dog, at der ikke var udsigt til en tredje film.

Den 26. februar 2013 udtalte Duffy, at han ville genoptage diskussionen med Norman Reedus og Sean Patrick Flanery om muligheden for en tredje film.

Trivia 
På Connors (Sean Patrick Flanerys) hånd står der veritas, som betyder sandhed på latin. På Murphys (Norman Reedus) hånd står der aequitas, som betyder retfærdighed.

Eksterne henvisninger 
 

Film fra Canada
Film fra 1999
Boondock Saints